- 117. Administracija, prieš pradėdama tvarkyti asmens duomenis, konsultuojasi su Valstybine duomenų apsaugos inspekcija, kai atlikus poveikio duomenų apsaugai vertinimą yra nustatoma, kad tvarkant asmens duomenis kiltų didelis pavojus fizinių asmenų teisėms ir laisvėms duomenų valdytojui nesiėmus priemonių pavojui sumažinti.
- 118. Kreipdamasi į Valstybinė duomenų apsaugos inspekciją Administracija pateikia:
- 118.1. prašymą dėl išankstinės konsultacijos (toliau - Prašymas), kuriame pateikia:
- 118.1.1. Administracijos, bendrų duomenų valdytojų, kai viena iš šalių yra Administracija, atsakomybės sritis;
- 118.1.2. duomenų tvarkymo tikslus ir priemones;
- 118.1.3. duomenų subjektų teisėms ir laisvėms apsaugoti taikomų techninių ir organizacinių priemonių sąrašą;
- 118.1.4. duomenų apsaugos pareigūno kontaktus;
- 118.2. atlikto poveikio duomenų apsaugai vertinimo ataskaitą.
- 119. Teikiamą Prašymą pasirašo Administracijos direktorius ar jo įgaliotas asmuo. Prie Prašymo pridedami atstovavimą patvirtinantys dokumentai ar jų patvirtintos kopijos, kai Prašymą teikia Administracijos direktoriaus įgaliotas atstovas.

########## XIII SKYRIUS POVEIKIO DUOMENŲ APSAUGAI VERTINIMO TVARKA

- 120. Administracija, prieš pradedama vykdyti naują ( - as) duomenų tvarkymo operaciją ( -as) arba pasikeitus vykdomos operacijos pobūdžiui, mastui ir pan., privalo atlikti poveikio duomenų apsaugai vertinimą, jei duomenų tvarkymas:
- 120.1. keltų didelį pavojų duomenų subjektų teisėms ir laisvėms (pavyzdžiui, atvejai, kai duomenys būtų perduodami už Europos Sąjungos ribų ar būtų pradėti tvarkyti duomenys, kurie gauti juos sujungus su duomenimis iš kitų šaltinių, būtų pradėti naudoti nauji te chnologiniai sprendimai, pavyzdžiui, veido atpažinimo sistemos ir kt.);
- 120.2. automatizuotai būtų tvarkomi asmeniniai aspektai, vykdomas profiliavimas ir priimami teisiniai ar kiti didelio poveikio (pavyzdžiui, kai duomenų tvarkymas gali lemti asmenų atskirtį arba diskriminaciją) sprendimai;
- 120.3. būtų pradėtas vykdyti sistemingas vaizdo stebėjimas dideliu mastu;
- 120.4. būtų pradėti tvarkyti ypatingi asmens duomenys dideliu mastu.
- 121. Jei Administracija, atlikdama poveikio duomenų apsaugai vertinimą, nustatytų, kad duomenų subjektų teisėms ir laisvėms gali kilti didelis pavojus, ji privalo konsultuotis su Valstybine duomenų apsaugos inspekcija dėl tinkamų saugumo ir kitų priemonių įgyve ndinimo.
- 122. Atliekant poveikio duomenų apsaugai vertinimą, Administracija privalo nustatyti:
- 122.1. kokia (-ios) bus atliekama (- os) duomenų tvarkymo operacija ( -os);
- 122.2. kiek konkreti duomenų tvarkymo operacija yra reikalinga ir proporcinga;
- 122.3. koks gali būti poveikis duomenų subjektams;
- 122.4. kokios yra galimos potencialių pavojų šalinimo, saugumo užtikrinimo priemonės.
- 123. Administracija privalo užtikrinti, kad šiame skyriuje aprašytas ir Administracijos numatytais atvejais atliekamas poveikio duomenų apsaugai vertinimas būtų tinkamai dokumentuotas ir saugomas. Poveikio duomenų apsaugai vertinimo procedūra nustatyta šių Taisyklių 6 priede.
- 124. Poveikio duomenų apsaugai vertinimas gali būti atliekamas ir esamoms duomenų tvarkymo operacijoms (t. y. vykdomoms iki Reglamento įsigaliojimo), jei tose operacijose atsirastų reikšmingų pokyčių, pavyzdžiui, būtų pradėtos naudoti naujos technologijos, duomenys būtų pradėti tvarkyti kitu tikslu nei iki tol, atsirastų naujos rizikos, susijusios su įvykdytomis kibernetinėmis atakomis, įsilaužimais į Administracijos sistemą, duomenys būtų pradėti teikti naujiems duomenų gavėjams, tvarkytojams už Europos Sąjungos ribų, kt.
- 125. Poveikio duomenų apsaugai vertinimas taip pat gali būti atliekamas ir šiame skyriuje neaptartais atvejais, bet esant Administracijos direktoriaus, pareigūno ar Valstybinės duomenų apsaugos inspekcijos rekomendacijai tai atlikti.